
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 353 

24 Μαρτίου 2006 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Τροποποίηση και συμπλήρωση της αριθμ. 1004925/ 
15062/ΠΟΛ 1004/Γ0012/19.1.2006 απόφασης του 

Υπουργού Οικονομίας και Οικονομικών. 1 

ΣΥΓΚΡΟΤΗΣΗ ΟΡΓΑΝΩΤΙΚΗΣ ΕΠΙΤΡΟΠΗΣ (Ν.Π.Ι.Δ.) ΓΙΑ 
ΤΗΝ ΔΙΕΞΑΓΩΓΗ ΤΟΥ ΕΥΡΩΠΑΪΚΟΥ ΚΥΠΕΛΛΟΥ 
ΚΛΑΣΣΙΚΟΥ ΑΘΛΗΤΙΣΜΟΥ Α' ΚΑΤΗΓΟΡΙΑ - Β' 
ΓΚΡΟΥΠ που θα διεξαχθεί στη Θεσσαλονίκη από 


17 έως 18 ΙΟΥΝΙΟΥ 2006». 2 

Υπερωριακή εργασία μονίμου προσωπικού ΟΙΚΟΥ 
ΝΑΥΤΟΥ (Ο.Ν.) για τους μήνες Απρίλιο - Μάιο - 

Ιούνιο έτους 2006. 3 

Υπερωριακή εργασία μονίμου προσωπικού ΟΙΚΟΥ 
ΝΑΥΤΟΥ (Ο.Ν.) για τους μήνες Φεβρουάριο και 
Μάρτιο έτους 2006. 4 


Καθορισμός του τρόπου ελέγχου των λογαριασμών 
που υποβάλλονται στον Οίκο Ναύτου από τον 
Φαρμακευτικό Σύλλογο Πειραιά κατά το έτος 2006. 5 
Σύσταση νέας Σχολικής Επιτροπής ΕΕΕΕΚ στο Δήμο 

Ναυπάκτου του Ν. Αιτωλ/νίας. 6 

Σύσταση της Περιφερειακής Γνωμοδοτικής Επιτροπής 
της Περιφέρειας Κεντρικής Μακεδονίας σύμφωνα 
με την περίπτωση (γ) της παρ. 15 του άρθρου 7 
του ν. 3299/2004 και καθορισμός της διαδικασίας 

λειτουργίας της. 7 

Έγκριση υπεριωριών Α' Τριμήνου 2006 για τους 
υπαλλήλους της Δ/νσης Αγροτικής Ανάπτυξης 
Ν. Δράμας που ασχολούνται με τον ποιοτικό και 
ποσοτικό έλεγχο των νωπών και μεταποιημένων 


γεωργικών προϊόντων φυτικής προέλευσης. 8 

Α ΠΟΦΑΣΕΙ Σ 

Αριθμ.1027620/15272/Γ 0 012 (1) 


Τροποποίηση και συμπλήρωση της αριθμ. 1004925/15062/ 
ΠΟΑ 1004/Γ0012/19.1.2006 απόφασης του Υπουργού 
Οικονομίας και Οικονομικών. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των παρ. 1, 2 και 4 του άρθρου 32 του 


Κώδικα Φορολογίας Εισοδήματος (ν.2238/1994 - ΦΕΚ 
151/Α όπως ισχύει σήμερα). 

2. Την ανάγκη τροποποίησης ορισμένων από τους 
πρόσφατα καθορισθέντες (με την ΠΟΑ 1004/2006) μο¬ 
ναδικούς συντελεστές καθαρού κέρδους (ΜΣΚΚ) των 
εμπορικών επιχειρήσεων, η οποία προέκυψε μετά την 
υποβολή αρμοδίως νέων στοιχείων, τα οποία μελετή¬ 
θηκαν και συνεκτιμήθηκαν με τα προηγούμενα. 

3. Τις διατάξεις της αριθ. 37930/ΔIΟΕ/1264/14.10.2005 
(ΦΕΚ 1432Β) κοινής απόφασης του Πρωθυπουργού και 
του Υπουργού Οικονομίας και Οικονομικών, με την 
οποία ανατέθηκαν αρμοδιότητες στους Υφυπουργούς 
Οικονομίας και Οικονομικών και 

4. Το γεγονός ότι με την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

1. Τροποποιούμε την αριθ. 1004925/15062/ΠΟΛ 1004/ 
Γ0012/19.1.2006 απόφαση του Υπουργού Οικονομίας και 
Οικονομικών και συμπληρώνουμε τους πίνακες μοναδι¬ 
κών συντελεστών καθαρού κέρδους (ΜΣΚΚ) που εφαρ¬ 
μόζονται, κατά περίπτωση, στα ακαθάριστα έσοδα ή 
τις αγορές αγαθών των εμπορικών και βιομηχανικών 
επιχειρήσεων, όπως αυτοί ισχύουν σήμερα, ως ακο¬ 
λούθως: 


Επί ακαθαρίστων εσόδων 
Κατηγορία 2η 


Κωδικός 

αριθμός 

Επάγγελμα 

ΜΣΚΚ % 

2349α 

Έμπορος ηλεκτρονικών υπο¬ 
λογιστών 

10 

2357 

Έμπορος προγραμμάτων 
ηλεκτρονικών υπολογι¬ 
στών 

11 


Κατηγορία 5η 


Κωδικός 

αριθμός 

Επάγγελμα 

ΜΣΚΚ % 

5402 

Έμπορος προϊόντων καπνο¬ 
βιομηχανίας, χονδρικώς 

0,70 

5403 

Έμπορος προϊόντων καπνο¬ 
βιομηχανίας, λιανικώς 

4 

Κατηγορία 8η 


Κωδικός 

αριθμός 

Επάγγελμα 

ΜΣΚΚ % 

8095 

Πώληση εισιτηρίων αστικών 
συγκοινωνιών (επί προμηθει¬ 
ών), χονδρικώς 

32 

8096 

Πώληση εισιτηρίων αστικών 
συγκοινωνιών (επί προμηθει¬ 
ών), λιανικώς 

36 


Κατηγορία 9η 


Κωδικός 

αριθμός 

Επάγγελμα 

ΜΣΚΚ % 

9240 

Πώληση παρκοκαρτών, τη- 
λεκαρτών, καρτών κινητής 
τηλεφωνίας κλπ. (επί τζίρου), 
χονδρικώς 

2 

9241 

Πώληση παρκοκαρτών, τη- 
λεκαρτών, καρτών κινητής 
τηλεφωνίας κλπ. (επί τζίρου), 
λιανικώς 

3 


Επί ανοοών 
Κατηγορία 2η 


Κωδικός 

αριθμός 

Επάγγελμα 

ΜΣΚΚ % 

22349α 

Έμπορος ηλεκτρονικών υπο¬ 
λογιστών 

13 

22357 

Έμπορος προγραμμάτων 
ηλεκτρονικών υπολογιστών 

15 


Κατηγορία 5η 


Κωδικός 

αριθμός 

Επάγγελμα 

ΜΣΚΚ % 

55402 

Έμπορος προϊόντων καπνο¬ 
βιομηχανίας, χονδρικώς 

0,90 

55403 

Έμπορος προϊόντων καπνο¬ 
βιομηχανίας, λιανικώς 

4,5 


Κατηγορία 9η 


Κωδικός 

αριθμός 

Επάγγελμα 

ΜΣΚΚ % 

99240 

Πώληση παρκοκαρτών, τηλε- 
καρτών, καρτών κινητής τη¬ 
λεφωνίας κλπ., χονδρικώς 

3 

99241 

Πώληση παρκοκαρτών, τηλε- 
καρτών, καρτών κινητής τη¬ 
λεφωνίας κ.λπ., λιανικώς 

4 


2. Οι συντελεστές αυτοί θα ισχύσουν από το οικον. 
έτος 2006 (χρήση 2005). Ειδικά, για τις επιχειρήσεις που 
σύμφωνα με τις διατάξεις του ΚΒΣ δεν έχουν υποχρέ¬ 


ωση να τηρούν βιβλία ή που τηρούν βιβλία Α' κατηγο¬ 
ρίας του ΚΒΣ, οι μοναδικοί αυτοί συντελεστές καθα¬ 
ρού κέρδους που εφαρμόζονται, κατά περίπτωση, στα 
ακαθάριστα έσοδα ή τις αγορές αγαθών θα ισχύσουν 
από 1.1.2006 (οικονομικό έτος 2007). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Μαρτίου 2006 

Ο ΥΦΥΠΟΥΡΓΟΣ 

ΑΝΤ. ΜΠΕΖΑΣ 
-♦- 

Αριθμ.12099 (2) 

ΣΥΓΚΡΟΤΗΣΗ ΟΡΓΑΝΩΤΙΚΗΣ ΕΠΙΤΡΟΠΗΣ (Ν.Π.Ι.Δ.) 
ΓΙΑ ΤΗΝ ΔΙΕΞΑΓΩΓΗ ΤΟΥ ΕΥΡΩΠΑΪΚΟΥ ΚΥΠΕΛ¬ 
ΛΟΥ ΚΛΑΣΣΙΚΟΥ ΑΘΛΗΤΙΣΜΟΥ Α' ΚΑΤΗΓΟΡΙΑ - Β' 
ΓΚΡΟΥΠ που θα διεξαχθεί στη Θεσσαλονίκη από 17 
έως 18 ΙΟΥΝΙΟΥ 2006». 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις 

α) Του α.ν. 397/1968 «περί επανασυστάσεως της Γε¬ 
νικής Γραμματείας Αθλητισμού και των αρμοδιοτήτων 
αυτής». 

β) Του Κώδικα νομοθεσίας για την Κυβέρνηση και τα 
κυβερνητικά όργανα, που κυρώθηκε με το άρθρο πρώτο 
του, π.δ. 63/2005 «Κωδικοποίηση της νομοθεσίας για την 
Κυβέρνηση και τα κυβερνητικά όργανα». 

γ) Του π.δ. 77/1985 «Οργανισμός της Γ.Γ.Α.». 

δ) Του ν. 2725/1999 (ΦΕΚ 121/Α'/17.6.1999) «Ερασιτεχνι¬ 
κός, και Επαγγελματικός Αθλητισμός και άλλες διατάξεις 
άρθρο 53 παρ. 1, 2, 3, 4 και άρθρο 77 παρ. 8 ν. 3057/2002 
«Τροποποίηση και συμπλήρωση του ν. 2725/1999, ρύθμιση 
θεμάτων Υπουργείου Πολιτισμού και άλλες διατάξεις» 
(ΦΕΚ 239/Α710.10.2002). 

2. Την υπ’ αριθμ. 509/8.3.2006 (ΦΕΚ 282/Β) απόφαση 
του Πρωθυπουργού και του Υπουργού Πολιτισμού περί 
ανάθεσης αρμοδιοτήτων στον Υφυπουργό Πολιτισμού. 

3. Την ανάγκη συγκρότησης Οργανωτικής Επιτροπής 
για την οργάνωση, προετοιμασία και διεξαγωγή του 
«Ευρωπαϊκού Κυπέλλου Κλασσικού Αθλητισμού Α' Κα¬ 
τηγορία - Β' ΓΚΡΟΥΠ», αποφασίζουμε: 

Συγκροτούμε: ΟΡΓΑΝΩΤΙΚΗ ΕΠΙΤΡΟΠΗ (Ν.Π.Ι.Δ.) ΓΙΑ 
ΤΗΝ ΔΙΕΞΑΓΩΓΗ ΤΟΥ ΕΥΡΩΠΑΪΚΟΥ ΚΥΠΕΛΛΟΥ ΚΛΑΣΣΙ¬ 
ΚΟΥ ΑΘΛΗΤΙΣΜΟΥ Α' ΚΑΤΗΓΟΡΙΑ - Β' ΓΚΡΟΥΠ, που θα 
διεξαχθεί στη Θεσσαλονίκη από 17 έως 18 Ιουνίου 2006» 
η οποία θ’ αποτελείται από τους παρακάτω: 

1. ΟΡΦΑΝΟ ΓΕΩΡΓΙΟ, Υφυπουργό Πολιτισμού, ως Πρό¬ 
εδρο. 

2. ΚΥΡΙΑΚΟΥ ΜΙΝΩΑ, Πρόεδρο Ε.Ο.Ε., ως Αντιπρόε¬ 
δρο. 

3. ΨΩΜΙΑΔΗ ΠΑΝΑΓΙΩΤΗ, Νομάρχη Θεσσαλονίκης, ως 
Μέλος. 

4. ΠΑΠΑΓΕΩΡΓΟΠΟΥΛΟ ΒΑΣΙΛΕΙΟ, Δήμαρχο Θεσσα¬ 
λονίκης ως Μέλος. 

5. ΣΕΒΑΣΤΗ ΒΑΣΙΛΕΙΟ, Πρόεδρο ΣΕΓΑΣ, ως Μέλος. 

6. ΛΑΖΑΡΙΔΗ ΧΑΡΙΛΑΟ Πρόεδρο Ε.Α.Σ. ΣΕΓΑΣ, ως Μέ¬ 
λος. 

7. ΜΑΝΙΚΑ ΙΩΑΝΝΗ, Μέλος ΣΕΓΑΣ, ως Μέλος. 

8. ΝΤΕΜΟ ΝΑΠΟΛΕΟΝΤΑ, ως Μέλος. 

9. ΚΕΛΕΣΙΔΟΥ ΑΝΑΣΤΑΣΙΑ, Ολυμπιονίκη, ως Μέλος. 

10. ΜΑΡΣΕΛΛΟ ΓΕΩΡΓΙΟ π. Πρόεδρο ΣΕΓΑ Σ, ως Μέ¬ 
λος. 

11. ΑΣΤΕΡΙΑΔΗ ΠΑΝΑΓΙΩΤΗ Πρόεδρο Συνδέσμου Κρι¬ 
τών Θες/νίκης ως Μέλος. 

Έργο της ανωτέρω Οργανωτικής Επιτροπής είναι η 
εκπόνηση Οργανωτικού Σχεδίου δράσης για την κα¬ 
λύτερη προετοιμασία και οργάνωση του Ευρωπαϊκού 
Κυπέλλου Κλασσικού Αθλητισμού, καθώς επίσης η κα¬ 
τάρτιση και υποβολή του Προϋπολογισμού της έκθεσης 
για την έκδοση της προβλεπόμενης από τις διατάξεις 
της παρ. 3 του άρθρου 53 του ν.2725/1999 υπουργικής 
απόφασης. 

Γραμματείς της Οργανωτικής Επιτροπής ορίζονται οι: 
α) Μιχαηλίδου Κων/να, β) Εφημία Ρογκογκού, γ) Ελισ- 
σάβετ Νιαβή, οικονομικός υπόλογος ορίζεται η Κατσίκα 
Γαρυφαλιά, μόνιμη υπάλληλος της Γ.Γ.Α. 

Ο Πρόεδρος ο Αντιπρόεδρος και τα Μέλη της Οργα¬ 
νωτικής Επιτροπής δεν δικαιούνται αποζημίωσης. 

Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Μαρτίου 2006 

Ο ΥΦΥΠΟΥΡΓΟΣ 

ΓΕΩΡΓΙΟΣ ΟΡΦΑΝΟΣ 
-♦- 

Αριθμ. 5116.04/07/2006 (3) 

Υπερωριακή εργασία μονίμου προσωπικού ΟΙΚΟΥ ΝΑΥ¬ 
ΤΟΥ (Ο.Ν.) για τους μήνες Απρίλιο - Μάιο - Ιούνιο 
έτους 2006. 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 16 του ν. 3205/2003 (ΦΕΚ 
297 Α') «Μισθολογικές ρυθμίσεις λειτουργών και υπαλ¬ 
λήλων του Δημοσίου, ΝΠΔΔ και ΟΤΑ, μονίμων στελεχών 
των Ενόπλων Δυνάμεων και αντιστοίχων της Ελληνικής 
Αστυνομίας, του Πυροσβεστικού και Λιμενικού Σώματος 
και άλλες συναφείς διατάξεις». 

2. Την αριθ. 2/72757/002/31.12.2003 εγκύκλιο του Υπουρ¬ 
γείου Οικονομικών/ Γ.Λ.Κ. 

3. Το απόσπασμα πρακτικού της αρ. 4766/47/16.11.2005 
συνεδρίασης του Διοικητικού Συμβουλίου ΟΙΚΟΥ ΝΑΥ¬ 
ΤΟΥ. 

4. Το αριθ. πρωτ. 347/5.1.2006 έγγραφο ΟΙΚΟΥ ΝΑΥ¬ 
ΤΟΥ. 

5. Την αριθ. 5116.04/02/2006/13.2.2006 απόφαση ΥΕΝ 
(ΦΕΚ 229 Β722.2.2006). 

6. Το αριθ. 5462/27.2.2006 έγγραφο ΟΙΚΟΥ ΝΑΥΤΟΥ. 

7. Την αριθ. 5116.04/06/2006/20.3.2006, αποφασίζου¬ 
με: 

1. Την έγκριση πραγματοποίησης απογευματινής υπε- 
ρωριακής εργασίας με αμοιβή τριάντα επτά χιλιάδων 
ογδόντα (37.080) ωρών για διακόσιους έξι (206) μονίμους 
υπαλλήλους ΟΙΚΟΥ ΝΑΥΤΟΥ, για την αντιμετώπιση επο¬ 
χικών και εκτάκτων υπηρεσιακών αναγκών, για τους μή¬ 
νες Απρίλιο - Μάιο - Ιούνιο έτους 2006 και ειδικότερα: 

- Προετοιμασία και λειτουργία των Παιδικών Κατα¬ 
σκηνώσεων. 

-Έκτακτη επιδότηση ανέργων ναυτικών τις εορτές 
των Χριστουγέννων και του Πάσχα. 

- Μηνιαία επιδότηση ανέργων ναυτικών. 


-Έλεγχος των δαπανών περίθαλψης των ασφαλισμέ¬ 
νων (συμβεβλημένων Ιατρών - Εργαστηρίων - Κλινικών 
- Νοσοκομείων, Ορθοπεδικών και Οπτικών Καταστημά¬ 
των, Φαρμακείων κ.λ.π) η εξόφληση των οποίων εκκρεμεί 
πέραν του εξαμήνου. 

- Διενέργεια εκτάκτων ελέγχων σε νοσηλευόμενους. 

- Προληπτικοί έλεγχοι σε εντολές ιατροφαρμακευτι¬ 
κής περίθαλψης. 

- Υποβοήθηση του συνεργείου του Ελεγκτικού Συνε¬ 
δρίου για τον επιτόπιο κατασταλτικό έλεγχο. 

Οι ώρες απογευματινής υπερωριακής εργασίας δεν 
μπορεί να υπερβαίνουν τις εξήντα (60) ανά υπάλληλο 
μηνιαίως. Υπερωριακή δε αποζημίωση θα καταβάλλεται 
σε προσωπικό, μόνον εφόσον απασχοληθεί υπερωριακά, 
πέραν του υποχρεωτικού ωραρίου και για όσες ώρες 
απασχοληθεί στα πλαίσια των εγκεκριμένων ωρών. 

Η υπερωριακή εργασία θα πραγματοποιείται από Δευ¬ 
τέρα έως Παρασκευή από ώρας 15.00-20.00 μ.μ. 

Υπεύθυνοι για την εκτέλεση υπερωριακής εργασίας 
στον Οίκο Ναύτου ορίζονται οι Προϊστάμενοι Διευθύν¬ 
σεων. 

2. Το ύψος της δαπάνης που θα προκύψει από την ανω¬ 
τέρω αιτία ανέρχεται στο ποσό 112.500 ευρώ περίπου, 
θα βαρύνει τον Προϋπολογισμό του ανωτέρω φορέα 
έτους 2006 στον οποίο υπάρχει σχετική εγγεγραμμένη 
πίστωση στους ΚΑ 0261-0263. 

Η απόφαση αυτή να δημοσιευθεί στην Εφημερίδα της 
Κυβέρνησης κα ισχύει αναδρομικά ένα μήνα πριν τη 
δημοσίευσή της. 

Πειραιάς, 20 Μαρτίου 2006 

Ο ΥΠΟΥΡΓΟΣ 

ΜΑΝΩΛΗΣ Κ. ΚΕΦΑΛΟΓΙΑΝΝΗΣ 
-♦- 

Αριθμ.5116.04/06/2006 (4) 

Υπερωριακή εργασία μονίμου προσωπικού ΟΙΚΟΥ ΝΑΥ¬ 
ΤΟΥ (Ο.Ν.) για τους μήνες Φεβρουάριο και Μάρτιο 
έτους 2006. 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 16 του ν.3205/2003 (ΦΕΚ 
297 Α') «Μισθολογικές ρυθμίσεις λειτουργών και υπαλ¬ 
λήλων του Δημοσίου, ΝΠΔΔ και ΟΤΑ, μονίμων στελεχών 
των Ενόπλων Δυνάμεων και αντιστοίχων της Ελληνικής 
Αστυνομίας, του Πυροσβεστικού και Λιμενικού Σώματος 
και άλλες συναφείς διατάξεις». 

2. Την αριθ. 2/72757/002/31.12.2003 εγκύκλιο του Υπουρ¬ 
γείου Οικονομικών/Γ.Λ.Κ. 

3. Το απόσπασμα πρακτικού της αρ. 4766/47/16.11.2005 
συνεδρίασης του Διοικητικού Συμβουλίου ΟΙΚΟΥ ΝΑΥ¬ 
ΤΟΥ. 

4. Το αριθ. πρωτ. 347/5.1.2006 έγγραφο ΟΙΚΟΥ ΝΑΥ¬ 
ΤΟΥ. 

5. Την αριθ. 5116.04/02/2006/13.2.2006 απόφαση ΥΕΝ 
(ΦΕΚ 229 Β722.2.2006). 

6. Το αριθ. 5462/27.2.2006 έγγραφο ΟΙΚΟΥ ΝΑΥΤΟΥ, 
αποφασίζουμε: 

1. Την έγκριση πραγματοποίησης απογευματινής υπε- 
ρωριακής εργασίας με αμοιβή είκοσι τεσσάρων χιλιά¬ 
δων επτακοσίων είκοσι (24.720) ωρών για διακόσιους 

έξι (206) μονίμους υπαλλήλους ΟΙΚΟΥ ΝΑΥΤΟΥ, για την 
αντιμετώπιση εποχικών και εκτάκτων υπηρεσιακών ανα¬ 
γκών, για τους μήνες Φεβρουάριο και Μάρτιο έτους 
2006 και ειδικότερα: 

- Προετοιμασία και λειτουργία των Παιδικών Κατα¬ 
σκηνώσεων. 

-Έκτακτη επιδότηση ανέργων ναυτικών τις εορτές 
των Χριστουγέννων και του Πάσχα. 

- Μηνιαία επιδότηση ανέργων ναυτικών. 

-Έλεγχος των δαπανών περίθαλψης των ασφαλισμέ¬ 
νων (συμβεβλημένων Ιατρών - Εργαστηρίων - Κλινικών 
- Νοσοκομείων, Ορθοπεδικών και Οπτικών Καταστημά¬ 
των, Φαρμακείων κ.λπ.) η εξόφληση των οποίων εκκρεμεί 
πέραν του εξαμήνου. 

- Διενέργεια εκτάκτων ελέγχων σε νοσηλευόμενους. 

- Προληπτικοί έλεγχοι σε εντολές ιατροφαρμακευτι¬ 
κής περίθαλψης. 

- Υποβοήθηση του συνεργείου του Ελεγκτικού Συνε¬ 
δρίου για τον επιτόπιο κατασταλτικό έλεγχο. 

Οι ώρες απογευματινής υπερωριακής εργασίας δεν 
μπορεί να υπερβαίνουν τις εξήντα (60) ανά υπάλληλο 
μηνιαίως. Υπερωριακή δε αποζημίωση θα καταβάλλεται 
σε προσωπικό μόνο εφ’ όσον απασχοληθεί υπερωριακά 
πέραν του υποχρεωτικού ωραρίου και για όσες ώρες 
απασχοληθεί στα πλαίσια των εγκεκριμένων ωρών. 

Η υπερωριακή εργασία θα πραγματοποιείται από Δευ¬ 
τέρα έως Παρασκευή από ώρας 15.00-20.00 μ.μ. 

Υπεύθυνοι για την εκτέλεση υπερωριακής εργασίας στον 
Οίκο Ναύτου ορίζονται οι Προϊστάμενοι Διευθύνσεων. 

2. Το ύψος της δαπάνης που θα προκύψει από την ανω¬ 
τέρω αιτία ανέρχεται στο ποσό 75.000 ευρώ περίπου, 
θα βαρύνει τον Προϋπολογισμό του ανωτέρω φορέα 
έτους 2006 στον οποίο υπάρχει σχετική εγγεγραμμένη 
πίστωση στους ΚΑ 0261-0263. 

3. Η απόφαση αυτή να δημοσιευθεί στην Εφημερίδα 
της Κυβέρνησης και ισχύει αναδρομικά ένα μήνα πριν 
τη δημοσίευσή της. 

Πειραιάς, 20 Μαρτίου 2006 

Ο ΥΠΟΥΡΓΟΣ 

ΜΑΝΩΛΗΣ Κ. ΚΕΦΑΛΟΓΙΑΝΝΗΣ 
-♦- 

Αριθμ.5421.7/03/06 (5) 

Καθορισμός του τρόπου ελέγχου των λογαριασμών που 
υποβάλλονται στον Οίκο Ναύτου από τον Φαρμακευ¬ 
τικό Σύλλογο Πειραιά κατά το έτος 2006. 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις: 

α) Της παρ. 5 του άρθρου 31 του ν.2166/1993 «Περί 
ανάπτυξης επιχειρήσεων, διαρρυθμίσεις στην έμμεση 
και άμεση φορολογία και άλλες διατάξεις» (ΑΊ37). 

β) Του άρθρου 90 του Κώδικα νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτου του π.δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
Όργανα» (Α' 98). 

γ) Του άρθρου 5 της υπ’ αριθ. 5221.1/4/20.10.2004 Από¬ 
φασης του Υπουργού Εμπορικής Ναυτιλίας «Μεταβίβαση 
του δικαιώματος υπογραφής σε Διοικητικά και Οικονομι¬ 
κά θέματα με «εντολή υπουργού» σε κατώτερα κλιμάκια 
του Υπουργείου Εμπορικής Ναυτιλίας (Β' 1642). 


2. Την απόφαση της υπ’ αριθ. 4781/09/22.2.2006 (θέμα 
1°) συνεδρίασης του Διοικητικού Συμβουλίου του Οίκου 
Ναύτου. 

3. Το γεγονός ότι εκκρεμούν στον Ο.Ν. λογαριασμοί 
των Φαρμακείων Πειραιά οι οποίοι δεν έχουν ελεγχθεί, 
με αποτέλεσμα την αδυναμία συντάξεως των ισολογι¬ 
σμών Ο.Ν. 

4. Το γεγονός ότι με την απόφαση αυτή δεν προκα- 
λείται δαπάνη σε βάρος του Προϋπολογισμού του Ο.Ν., 
αποφασίζουμε: 

1. Την αποδοχή της πρότασης του Δ.Σ./Ο.Ν., όπως 
αυτή διατυπώνεται στο απόσπασμα πρακτικών της αριθ. 
4781/09/22.2.2006 (θέμα Υ) συνεδρίασης του, για τον τρόπο 
ελέγχου των λογαριασμών φαρμακείων που υποβάλλονται 
στον Οίκο Ναύτου μέσω του Φαρμακευτικού Συλλόγου 
Πειραιά κατά το έτος 2006 και καθορίζουμε τα εξής: 

α) Τα τιμολόγια όλων των φαρμακείων που υποβάλ¬ 
λονται κάθε μήνα, ελέγχονται στο σύνολο τους. 

Η ορθότητα των αθροίσεων των καταστάσεων ανά 
ποσοστό συμμετοχής, καθώς και κάθε επιπλέον έλεγχος 
λοιπών στοιχείων ανά συνταγή διενεργείται δειγματο¬ 
ληπτικά σε ποσοστό 33% του μηνιαίου συνόλου των 
φαρμακείων εναλλάξ. 

β) Η διαπίστωση της ορθής κοστολόγησης των συ¬ 
νταγών διενεργείται δειγματοληπτικά σε ποσοστό 10% 
στους λογαριασμούς που ο αριθμός των συνταγών 
υπερβαίνει ανά μήνα τις 30 και σε ποσοστό 33% στους 
υπόλοιπους λογαριασμούς. 

2. Η απόφαση αυτή να δημοσιευθεί στην Εφημερίδα 
της Κυβερνήσεως και να κοινοποιηθεί αρμοδίως για 
εκτέλεση. 

Πειραιάς, 16 Μαρτίου 2006 

Με εντολή Υπουργού 
Η Γ ενική Διευθύντρια 
Διοικητικής Υποστήριξης 
ΚΑΤΑΝΤΩΝΑΚΗ ΝΙΚΟΛΕΤΤΑ 

-♦- 

Αριθμ.3040 (6) 

Σύσταση νέας Σχολικής Επιτροπής ΕΕΕΕΚ στο Δήμο 
Ναυπάκτου του Ν. Αιτωλ/νίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 5 του ν.1894/1990 «Για την 
Ακαδημία Αθηνών και άλλες εκπαιδευτικές διατάξεις». 

2. Τις διατάξεις του άρθρου 203 του π.δ. 410/1995 (Δη¬ 
μοτικός και Κοινοτικός Κώδικας). 

3. Την αριθ. 47/2006 απόφαση του Δημοτικού Συμ¬ 
βουλίου Ναυπάκτου, με την οποία συστήνετε στο Δήμο 
Ναυπάκτου, ίδιο Νομικό Πρόσωπο με την επωνυμία «Σχο¬ 
λική Επιτροπή ΕΕΕΕΚ Ναυπάκτου». 

4. Την αρ. 241/18.8.1998 (ΦΕΚ 939/1.9.1998), απόφαση 
Γ ενικού Γ ραμματέα Περιφέρειας Δυτικής Ελλάδας, απο¬ 
φασίζουμε: 

1. Συστήνουμε στο Δήμο Ναυπάκτου του Ν. Αιτωλ/νίας, 
ίδιο Νομικό Πρόσωπο Δημοσίου Δικαίου, με την επω¬ 
νυμία «Σχολική Επιτροπή ΕΕΕΕΚ Ναυπάκτου» με έδρα 
τη Ναύπακτο. 

2. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για τις 
λειτουργικές δαπάνες καθαριότητας, φωτισμού, θέρμαν- 

σης, ύδρευσης, τηλεφώνου, αποχέτευσης, αναλώσιμων 
υλικών κ.λπ. 

β) Η εκτέλεση μικρών έργων για επισκευή και συντή¬ 
ρηση των διδακτηρίων. 

γ) Η αποκατάσταση φθορών και ζημιών των επίπλων 
εξοπλισμού και γενικά των διδακτηρίων εγκαταστά¬ 
σεων. 

δ) Η φροντίδα για την εξεύρεση άλλων πόρων και ο 
εφοδιασμός της σχολικής μονάδας με έπιπλα και σκεύη, 
με βιβλία για τη σχολική βιβλιοθήκη και γενικά με όλα 
τα μέσα που είναι απαραίτητα για την λειτουργία τους 
καθώς επίσης και ότι κρίνεται αναγκαίο για τη στήριξη 
της διοικητικής λειτουργίας της σχολικής μονάδας. 

3. Το Νομικό Πρόσωπο διοικείται από 7/μελή επταμε- 
λές Διοικητικό Συμβούλιο το οποίο μαζί με τους ανα¬ 
πληρωτές τους ορίζεται ως εξής: 

- Το Δήμαρχο ή τον Αντιδήμαρχο ή έναν Δημοτικό 
Σύμβουλο με τον αναπληρωτή του που ορίζεται από 
το Δημοτικό Σύμβουλο ως Πρόεδρο του Νομικού Προ¬ 
σώπου. 

- Έναν (1) Δημοτικό Σύμβουλο μαζί με τον αναπλη¬ 
ρωτή του που ορίζεται από το Δημοτικό Συμβούλιο 
ως μέλος. 

- Τον εκάστοτε Δ/ντή του Σχολείου του ΕΕΕΕΚ Ναυ- 
πάκτου μαζί με τον αναπληρωτή του ως μέλος. 

-Έναν (1) εκπρόσωπο του Συλλόγου γονέων και κηδε¬ 
μόνων του ΕΕΕΕΚ Ναυπάκτου μαζί με τον αναπληρωτή 
του, που υποδεικνύεται από το Σύλλογό και ορίζεται 
από το Δημοτικό Συμβούλιο ως μέλος. 

- Δύο (2) Δημότες ή κάτοικοι του Δήμου μαζί με τους 
αναπληρωτές τους που ορίζονται από το Δημοτικό 
Συμβούλιο. 

-Έναν εκπρόσωπο της μαθητικής κοινότητας του σχο¬ 
λείου ΕΕΕΕΚ Ναυπάκτου μαζί με τον αναπληρωτή του 
που ορίζεται από το Δημοτικό Συμβούλιο. 

Η θητεία των μελών του πρώτου Διοικητικού Συμ¬ 
βουλίου λήγει με τη λήξη της θητείας της παρούσης 
Δημοτικής αρχής δηλ. 31.12.2006. 

Η θητεία των μελών του Διοικητικού Συμβουλίου ακο¬ 
λουθεί τη Δημοτική περίοδο. 

Το Διοικητικό Συμβούλιο ακολουθεί τη Δημοτική πε¬ 
ρίοδο. 

Το Διοικητικό Συμβούλιο εκλέγει Αντιπρόεδρο και 
Γ ραμματέα. 

4. Α. Πόροι του Νομικού Προσώπου είναι: 

α) η ετήσια επιχορήγηση του Δήμου. 

β) η ετήσια επιχορήγηση του Κράτους. 

γ) εισπράξεις από το αντίτιμο των παρεχόμενων πραγ¬ 
μάτων ή υπηρεσιών 

δ) Κάθε είδους εισφορές, δωρεές, κληρονομιές, κλη¬ 
ροδοσίες 

ε) Πρόσοδοι από την περιουσία του. 

Β. Περιουσία. 

Περιουσία του Νομικού προσώπου θα αποτελέσουν 
μελλοντικές ίσως δωρεές, κληρονομιές κ.λπ. 

5. Το νομικό πρόσωπο εκπροσωπείται στα δικαστήρια 
ή σε κάθε δημόσια αρχή, από τον Πρόεδρο του Διοικη¬ 
τικού Συμβουλίου και όταν αυτός κωλύεται ή απουσιάζει 
από τον αντιπρόεδρο. 

ΑΚΡΟΤΕΛΕΥΤΙΟ ΑΡΘΡΟ (ΚΑΛΥΨΗ ΔΑΠΑΝΗΣ) 

6. Από τις διατάξεις της απόφασης αυτής, δεν προ- 
καλείται δαπάνη σε βάρος του προϋπολογισμού του 


Νομικού Προσώπου της «Σχολικής Επιτροπής του ΕΕΕΕΚ 
Ναυπάκτου». 

7. Η παρούσα να σταλεί για δημοσίευση στην Εφημε¬ 
ρίδα της Κυβερνήσεως (Τεύχος Β') και να κοινοποιηθεί 
στον Δήμο Ναυπάκτου Τ.Κ: 30300. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ι.Π. Μεσολογγίου, 27 Φεβρουάριου 2006 

Ο Γ ενικός Γ ραμματέας Περιφέρειας 
ΠΑΝΑΓΙΩΤΗΣ ΚΑΒΒΑΔΑΣ 
-♦- 

Αριθμ.οικ.895 (7) 

Σύσταση της Περιφερειακής Γνωμοδοτικής Επιτροπής 
της Περιφέρειας Κεντρικής Μακεδονίας σύμφωνα 
με την περίπτωση (γ) της παρ. 15 του άρθρου 7 του 
ν. 3299/2004 και καθορισμός της διαδικασίας λει¬ 
τουργίας της. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του ν. 3299/2004 «Κίνητρα Ιδιωτικών 
επενδύσεων για την οικονομική ανάπτυξη και την πε¬ 
ριφερειακή σύγκλιση» (Φ.Ε.Κ. 261/Α723.12.2004) και ει¬ 
δικότερα τις περιπτώσεις (γ) και (δ) της παρ. 15 του 
άρθρου 7 αυτού. 

2. Τις διατάξεις του ν. 1622/1987 για τη σύσταση της 
Περιφέρειας Κεντρικής Μακεδονίας. 

3. Τις διατάξεις του ν. 2503/1997 για τον Οργανισμό 
της Περιφέρειας Κεντρικής Μακεδονίας. 

4. Τις διατάξεις του ν. 2690/1999 «Κύρωση του Κώδικα 
Διοικητικής Διαδικασίας και άλλες διατάξεις» (Φ.Ε.Κ. 45/ 
Α79.3.1999) και ειδικότερα τα άρθρα 13,14 και 15 αυτού 
(Συλλογικά Όργανα της Διοίκησης), αποφασίζουμε: 

Αρθρο 1 

1. Συστήνεται στην έδρα της Περιφέρειας Κεντρικής 
Μακεδονίας σύμφωνα με την περίπτωση (γ) της παραγρ. 
15 του άρθρου 7 του ν. 3299/2004, Περιφερειακή Γνω- 
μοδοτική Επιτροπή, μέλη της οποίας είναι: 

1. Ο Γ ενικός Γ ραμματέας της Περιφέρειας Κεντρικής 
Μακεδονίας, ως Πρόεδρος. 

2. Ο Γενικός Διευθυντής της Περιφέρειας Κεντρικής 
Μακεδονίας. 

3. Ο Προϊστάμενος της Διεύθυνσης Σχεδιασμού και 
Ανάπτυξης της Περιφέρειας Κεντρικής Μακεδονίας. 

4. Ο Προϊστάμενος του αρμοδίου τμήματος της Δι¬ 
εύθυνσης Σχεδιασμού και Ανάπτυξης της Περιφέρειας 
Κεντρικής Μακεδονίας. 

5. Εκπρόσωπος της Διεύθυνσης Βιομηχανίας και Ορυ¬ 
κτού Πλούτου της Νομαρχιακής Αυτοδιοίκησης του Νο¬ 
μού Θεσσαλονίκης. 

6. Εκπρόσωπος της Διεύθυνσης Γεωργικής Ανάπτυξης 
της Περιφέρειας Κεντρικής Μακεδονίας. 

7. Εκπρόσωπος της Διεύθυνσης Τουρισμού Κεντρικής 
Μακεδονίας του Υπουργείου Τουριστικής Ανάπτυξης. 

8. Εκπρόσωπος του Συνδέσμου Βιομηχανιών Βορείου 
Ελλάδος (Σ.Β.Β.Ε.). 

9. Εκπρόσωπος του Βιοτεχνικού Επιμελητηρίου Θεσ¬ 
σαλονίκης (Β.Ε.Θ.). 

10. Εκπρόσωπος του Συνδέσμου Βιομηχανιών Κιλκίς 

(Σ.ΒΙ.Κ.). 

11. Εκπρόσωπος του Βιομηχανικού Τμήματος 
(Ε.Β.Ε.Θ.). 

12. Εκπρόσωπος του Οικονομικού Επιμελητηρίου Ελ¬ 
λάδος. 

13. Εκπρόσωπος της Αγροτικής Τράπεζας Ελλάδος. 

14. Εκπρόσωπος της ΕύΙΒΟΒΑΝΚ. 

15. Εκπρόσωπος της Εθνικής Τράπεζας Ελλάδος. 

2. Της Επιτροπής προεδρεύει ο Γενικός Γραμματέας 
της Περιφέρειας Κεντρικής Μακεδονίας ή ο αναπλη¬ 
ρωτής του που ορίζεται ο Γενικός Διευθυντής της Πε¬ 
ριφέρειας. 

3. Για κάθε μέλος της Περιφερειακής Γνωμοδοτικής 
Επιτροπής δύναται να ορίζεται και αναπληρωτής του. 

Αρθρο 2 

Έργο της Γνωμοδοτικής Επιτροπής 

Έργο της Περιφερειακής Γνωμοδοτικής Επιτροπής 
είναι η γνωμοδότηση: 

1. Για αιτήσεις υπαγωγής επενδυτικών σχεδίων στο 
ν. 3299/2004 που σύμφωνα με το άρθρο 7 παρ. 1 του 
ιδίου νόμου υποβάλλονται στην Περιφέρεια Κεντρικής 
Μακεδονίας. 

2. Για αιτήσεις τροποποιήσεων αποφάσεων υπαγωγής, 
ολοκλήρωσης και πιστοποίησης έναρξης παραγωγικής 
λειτουργίας, μεταβίβασης επιχειρήσεων ή μετοχών ή εται¬ 
ρικών μεριδίων, καθώς και για την ανάκληση αποφάσεων 
υπαγωγής και επιστροφή ενισχύσεων που έχουν κατα¬ 
βληθεί και αφορούν σε επενδύσεις ή/και προγράμματα 
χρηματοδοτικής μίσθωσης εξοπλισμού που έχουν υπαχθεί 
στο ν. 3299/2004 ή το ν. 2601/1998 για την υπαγωγή των 
οποίων έχει γνωμοδοτήσει η Περιφερειακή Γνωμοδοτική 
Επιτροπή της παρούσας απόφασης ή η αντίστοιχη Περι¬ 
φερειακή Γνωμοδοτική Επιτροπή του ν. 2601/1998. 

3. Γ ια τα θέματα της προηγούμενης παραγράφου (2) 
που έχουν υπαχθεί σε προγενέστερους αναπτυξιακούς 
νόμους, εφόσον οι φάκελοι των επενδύσεων αυτών είναι 
της αρμοδιότητας της Περιφέρειας Κεντρικής Μακεδο¬ 
νίας και τηρούνται σ’ αυτήν. 

Αρθρο 3 

Καθορισμός Εισηγητών και Γραμματέων 

1. Αρμόδια για τη σύνταξη των εισηγήσεων που καθο¬ 
ρίζονται στο άρθρο 2 της παρούσας απόφασης είναι η 
Διεύθυνση Σχεδιασμού και Ανάπτυξης της Περιφέρειας 
Κεντρικής Μακεδονίας. 

2. Η Διεύθυνση Σχεδιασμού και Ανάπτυξης συντάσσει για 
την Επιτροπή πλήρεις και αιτιολογημένες εισηγήσεις. 

Εισηγητές της Επιτροπής ορίζονται υπάλληλοι της 
ανωτέρω διεύθυνσης. 

3. Γραμματέας της Επιτροπής καθώς και αναπληρωτές 
βοηθοί Γραμματείς οι οποίοι επικουρούν το γραμματέα 
κατά τις συνεδριάσεις, ορίζονται υπάλληλοι της Διεύ¬ 
θυνσης Σχεδιασμού και Ανάπτυξης. Ο Γ ραμματέας και 
οι αναπληρωτές βοηθοί Γραμματείς είναι αρμόδιοι για 
την τήρηση των πρακτικών των συνεδριάσεων και για 
κάθε γραμματειακή υποστήριξη που απαιτείται για την 
ομαλή λειτουργία της Επιτροπής. 

Αρθρο 4 

Κανονισμός Λειτουργίας της Περιφερειακής 
Γνωμοδοτικής Επιτροπής 

1. Οι συνεδριάσεις της Περιφερειακής Γνωμοδοτικής 
Επιτροπής πραγματοποιούνται στην Περιφέρεια Κεντρι¬ 
κής Μακεδονίας οποιαδήποτε εργάσιμη ημέρα εντός ή 


πέρα από το ωράριο των Δημοσίων Υπηρεσιών, μετά 
από έγγραφη πρόσκληση των μελών της από τον Πρό¬ 
εδρο, τουλάχιστον σαράντα οκτώ (48) ώρες πριν από 
τη συνεδρίαση. 

2. Η ημερησία διάταξη κοινοποιείται στα μέλη με μέρι¬ 
μνα της Γραμματείας μαζί με τις αντίστοιχες εισηγήσεις 
της Διεύθυνσης Σχεδιασμού και Ανάπτυξης. 

3. Η Επιτροπή γνωμοδοτεί επί θεμάτων που εισηγείται 
η Διεύθυνση Σχεδιασμού και Ανάπτυξης και τα μέλη της 
δύνανται να ενημερώνονται επί όλων των θεμάτων και 
στοιχείων των σχετικών φακέλων. 

4. Ο Γ ραμματέας της Επιτροπής τηρεί πρακτικά των 
συζητήσεων των θεμάτων κάθε συνεδρίασης. Τα πρα¬ 
κτικά υπογράφονται από τον Πρόεδρο, τα μέλη και τον 
Γ ραμματέα της Επιτροπής. Ο Γ ραμματέας μεριμνά για 
την κοινοποίηση των πρακτικών στην Διεύθυνση Σχεδι- 
ασμού και Ανάπτυξης για τις περαιτέρω ενέργειες και 
την έκδοση των σχετικών αποφάσεων. 

Μια σειρά επικυρωμένων πρακτικών καθώς και τα σχέ¬ 
δια των εισηγήσεων σημειωμάτων τηρείται στο αρχείο 
της Γ ραμματείας. 

5. Η Γνωμοδοτική Επιτροπή βρίσκεται σε απαρτία όταν 
είναι παρόντες ο Πρόεδρος ή ο Αναπληρωτής του και τα 
μισά τουλάχιστον από τα υπόλοιπα με δικαίωμα ψήφου 
μέλη της Επιτροπής. 

6. Οι αποφάσεις της Επιτροπής λαμβάνονται με την 
απόλυτη πλειοψηφία των παρόντων μελών. Σε περίπτω¬ 
ση ισοψηφίας υπερισχύει η ψήφος του προέδρου. 

7. Για την εισαγωγή των αιτήσεων υπαγωγής του 
ν. 3299/2004 στη Γ νωμοδοτική Επιτροπή, τηρείται η 
απόλυτη σειρά της προτεραιότητας με την οποία έχουν 
υποβληθεί οι αιτήσεις αυτές και εφόσον δεν έχουν τεθεί 
στο αρχείο της υπηρεσίας σύμφωνα με το άρθρο 7 παρ. 
5 του νόμου αυτού. Είναι δυνατή η ταυτόχρονη εισαγω¬ 
γή σε συγκεκριμένη συνεδρίαση της Γ νωμοδοτικής Επι¬ 
τροπής αιτήσεων που έχουν υποβληθεί σε διαφορετικά 
χρονικά σημεία εντός του διμήνου της περίπτωσης (α) 
της παραγράφου 7 του άρθρου 7 του ν. 3299/2004, υπό 
την προϋπόθεση ότι δεν έχει παραληφθεί η εισαγωγή 
καμιάς αίτησης υπαγωγής που υποβλήθηκε κατά τον ίδιο 
ή προγενέστερο χρόνο από το χρόνο υποβολής εκείνων 
που εισάγονται στη συγκεκριμένη συνεδρίαση. 

8. Στις συνεδριάσεις της Επιτροπής είναι δυνατόν να 
καλούνται από τον Πρόεδρο ή να γίνονται δεκτοί με 
απόφαση της Γνωμοδοτικής Επιτροπής εκπρόσωποι 
των επενδυτικών φορέων, Υπηρεσιών του Δημοσίου και 
λοιπών φορέων εφόσον αυτό κρίνεται σκόπιμο για την 
παροχή πρόσθετων διευκρινήσεων προς υποβοήθηση 
του έργου της Επιτροπής. 

Αρθρο 5 

Περιορισμοί και όροι για τα μέλη της Περιφερειακής 
Γ νωμοδοτικής Επιτροπής 

1. Δεν μπορούν να συμμετέχουν στις συνεδριάσεις της 
Περιφερειακής Γ νωμοδοτικής Επιτροπής μέλη που είναι 
σύμβουλοι ή φυσικά πρόσωπα που συμμετέχουν στο 
εταιρικό ή μετοχικό κεφάλαιο ή στη διοίκηση επιχειρή¬ 
σεων ή έχουν καταρτίσει ή συμμετάσχει στην κατάρτιση 
επενδύσεων ή έχουν αξιολογήσει ή ελέγξει αιτήσεις 
υπαγωγής, κατά την τελευταία πενταετία, που έχουν 
υπαχθεί στο ν. 2601/1998 ή στο ν. 3299/2004 ή έχουν 
υποβάλλει αίτηση για να υπαχθούν στις διατάξεις του 
ν. 3299/2004, εφόσον στις συνεδριάσεις αυτές εξετάζο- 

νται θέματα των επιχειρήσεων αυτών ή θέματα άλλων 
επιχειρήσεων ίδιου ή συναφούς αντικειμένου. 

2. Στα μέλη και τους εισηγητές της Περιφερειακής 
Γνωμοδοτικής Επιτροπής εφαρμόζονται οι διατάξεις 
του άρθρου 24 του ν. 2429/1996 περί υποβολής δήλωσης 
περιουσιακής τους κατάστασης, όπως τροποποιήθηκε 
και ισχύει με τις διατάξεις του ν. 3213/2003. 

Άρθρο 6 

Η συγκρότηση της Περιφερειακής Γνωμοδοτικής Επι¬ 
τροπής της παρούσας απόφασης γίνεται, σύμφωνα με την 
περίπτωση στ της παρ. 15 του άρθρου 7 του ν. 3299/2004, 
με απόφαση του Γενικού Γραμματέα της Περιφέρειας, μη 
δημοσιευμένη στην Εφημερίδα της Κυβερνήσεως. 

Άρθρο 7 

1. Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως, οπότε παύ¬ 
ει και η ισχύς της προηγούμενης υπ’ αριθμ. 3339/14.5.2004 
(Φ.Ε.Κ. 774 Β'/25.5.2004) απόφασης του Γ ενικού Γ ραμματέα 
της Περιφέρειας της Κεντρικής Μακεδονίας για τη «Σύ¬ 
σταση της Περιφερειακής Γνωμοδοτικής επιτροπής της 
Περιφέρειας Κεντρικής Μακεδονίας σύμφωνα με την πε¬ 
ρίπτωση (δ) της παρ.19, του άρθρου 8 του ν. 2601/1998». 

2. Από τις διατάξεις της παρούσας απόφασης εκτι- 
μάται ότι δεν προκαλείται πρόσθετη επιβάρυνση του 
Προϋπολογισμού Δημοσίων Επενδύσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 14 Φεβρουάριου 2006 

Ο Γ ενικός Γ ραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 
-♦- 

Αριθμ. 5038 (8) 

Έγκριση υπεριωριών Α' Τριμήνου 2006 για τους υπαλ¬ 
λήλους της Δ/νσης Αγροτικής Ανάπτυξης Ν. Δράμας 
που ασχολούνται με τον ποιοτικό και ποσοτικό έλεγ¬ 
χο των νωπών και μεταποιημένων γεωργικών προϊ¬ 
όντων φυτικής προέλευσης. 

Ο ΝΟΜΑΡΧΗΣ ΔΡΑΜΑΣ 

Έχοντας υπόψη: 

1. Τις διατάξεις του άρθρου 39 του ν. 2218/1994 ΦΕΚ 
90 τ.Α'/13.6.1994. 


2. Τις διατάξεις του άρθρου 35 παρ.7 του ν.2738/1999 
ΦΕΚ 120 τ.Α78.9.1999. 

3. Τ ις διατάξεις του άρθρου 16 του ν.3205/2003 ΦΕΚ 
297 τ.Α723.12.2003. 

4. Τις διατάξεις του άρθρου 10 του ν.2732/30.7.1999 
(ΦΕΚ 154 Α) σχετικά με την απασχόληση των γεωπόνων 
κατά τις Κυριακές και ημέρες αργίας και νυχτερινές 
ώρες. 

5. Το υπ’ αριθμ. 243499/2.3.2006 έγγραφο του Υπ. Αγρ/ 
κής Αν/ξης και Τροφίμων 

6. Τ ις ανάγκες της Δ/νσης Αγροτικής Ανάπτυξης Δρά¬ 
μας για συνεχή, συστηματικό και πλήρη ποιοτικό έλεγχο, 
καθ’ όλο το 24ωρο και όλες τις ημέρες της εβδομάδας, 
των νωπών και μεταποιημένων γεωργικών προϊόντων 
φυτικής προέλευσης, αποφασίζουμε: 

1. Εγκρίνουμε την καθιέρωση υπερωριακής θργααίαο, 
για το μόνιμο προσωπικό της Δ/νσης Αγροτικής Ανάπτυ¬ 
ξης Ν. Δράμας, το οποίο θα ασχοληθεί με τον ποιοτικό 
και ποσοτικό έλεγχο, των νωπών και μεταποιημένων 
γεωργικών προϊόντων φυτικής προέλευσης κατά το Α' 
τρίμηνο του 2006. 

2. Ορίζουμε τον αριθμό των υπαλλήλων σε έξι (6) και 
τις ώρες υπερωριακής απασχόλησης ως εξής: 

200 ώρες για απογευματινή εργασία (14.30 μ.μ. 22.00 
μ.μ.) 

3. Το ύψος της συνολικής δαπάνης προϋπολογίζεται 
σε 1.340 ευρώ και θα αντιμετωπισθεί από τις πιστώ¬ 
σεις του προϋπολογισμού του Κ.Τ.Γ.Κ. και Δασών, με τις 
οποίες θα επιχορηγηθεί η Δ/νση Αγροτικής Ανάπτυξης 
Δράμας. 

4. Εξουσιοδοτούμε τον προϊστάμενο της Δ/νσης Αγρο¬ 
τικής Ανάπτυξης Δράμας να συγκροτήσει με αποφάσεις 
του και να εποπτεύσει τα ανάλογα συνεργεία υπερω- 
ριακής απασχόλησης. 

5. Η απόφαση αυτή ισχύει αναδρομικά ένα (1) μήνα 
από τη δημοσίευση της στην Εφημερίδα της Κυβερ¬ 
νήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Δράμα, 8 Μαρτίου 2006 

Ο Νομάρχης 
ΚΩΝ/ΝΟΣ ΕΥΜΟΙΡΙΔΗΣ 




4384 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 

(2310) 423 956 

ΛΑΡΙΣΑ - Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ - Πεδιάδος 2 

(2810) 300 781 

ΙΩΑΝΝΙΝΑ - Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ - Δημοκρατίας 1 

(25310) 22 858 


(22510)47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 αυτό, προσαυξανόμενη κατά 0,20 ευτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 ευτο ανά σελίδα. 

Σε μορφή 0Ω: 


Τεύχος 

Περίοδος 

Ευκο 

Τεύχος 

Περίοδος 

ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ αε μορφή οά-Γοπι από εκείνα που διατίθενται σε ηλεκτρονική μορφή και μέχρι 100 σελίδες σε 5 βοιό προσαυξανόμενη κατά 1 ευΐΌ ανά 50 
σελίδες. 

• Η τιμή πώλησης σε μορφή οά-ΙΌπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευΐΌ ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά: 210 - 4071010, (οχ: 210-4071010 ίηΐβπιοί: Μ(ρ://νννννν.β1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Απύ το ΙπΙοτπβΙ 

Α' (Νόμοι, Π.Δ., Συμβάσεις κτλ.) 

225 € 

190 € 

Β (Υπουργικές αποφάσεις κτλ.) 

320 € 

225 € 

Γ (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

1 60 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


* Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 βυτο, ποσό το οποίο αφορά ταχυδρομικά έξοδα. 

* Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ", Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεταιπέραντου ποσού 
της ετήσιας συνδρομής έτους 2006, κατά 40 βυτο ανά έτος παλαιότητας και ανά τεύχος. 

* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512).Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίβιτιβί, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά απύ Μάρνη 8 & Περιφερειακά Γραφεία 


Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 















